רומאנס (סרט, 1930)

רומאנס (באנגלית: Romance) הוא סרט קולנוע קולנוע אמריקאי משנת 1930 בבימויו של קלרנס בראון, עם גרטה גרבו בתפקיד הראשי, סרטה המדבר השני לאחר אנה כריסטי.

התסריט מבוסס על המחזה "רומאנס" של אדוארד שלדון (1913) .

גרבו הייתה מועמדת לפרס אוסקר לשחקנית הטובה ביותר. קלרנס בראון היה מועמד לפרס אוסקר לבמאי הטוב ביותר.

תקציר העלילה
הארי (אליוט נאג'נט) מגיע לסבו טום ארמסטרונג (גווין גורדון) המשמש כבישוף בכנסייה ומודיע לו כי ברצונו לשאת לאישה את חברתו השחקנית לוסי למרות הסתייגות המשפחה וחבריו בגלל היותה במעמד חברתי נמוך משלו. טום מחייך לעברו ומספר לו על פרשת אהבתו בעבר הרחוק. מכאן מתוארת העלילה בפלשבק.

טום היה רקטור צעיר בכנסיית סט. גילס בניו יורק. הוא הוזמן על ידי ידידו, הבנקאי המבוגר קורנליוס ("קורני") ון טייל לנשף של החברה הגבוהה. טום מוצא באחד החדרים אישה צעירה יפהפייה ומתחיל לשוחח איתה. הוא מוצא חן בעיניה אבל רק כשהיא יוצאת לקהל ומתחילה לשיר מסתבר לו שהיא הזמרת האיטלקייה ריטה קבטיני (גרטה גרבו). הוא ביישן דתי ומוקסם ממנה ומתחיל לחזר אחריה.

למרות הבדלי המעמדות והתרבות היא נענית לו והוא מציע לה נישואים למרות הסתייגותה של אחותו אביגייל (קלרה בנדיק). רק לאחר שמתברר לו שריטה הייתה המאהבת של ון טייל הוא עוזב אותה בצער.

כאשר הוא צופה בה שוב בהצגת האופרה "מרתה" הוא מתאהב בה שוב אבל השקפת עולמו הדתית גורמת לו להיפרד ממנה שוב. מאז התחתן, הקים משפחה ולא ראה אותה.

טום הזקן מראה לנכדו ידיעה בעיתון על מותה של הזמרת ריטה קבטיני וכשהארי שואל אותו מה לעשות? הוא מציע לו להתחתן מיד עם לוסי למרות הסתייגות המשפחה.

צוות השחקנים

קישורים חיצוניים

 רומאנס (1930), באתר TCM
 הפגישה הראשונה בין טום לריטה, באתר יוטיוב
 גרטה גרבו מדברת איטלקית, מתוך רומאנס (1930), באתר יוטיוב

ערכים שבהם תבנית בריטניקה אינה מתאימה
סרטי מטרו גולדווין מאייר
סרטי שחור-לבן אמריקאיים
סרטי גרטה גרבו
סרטים באנגלית
סרטים רומנטיים
סרטי דרמה רומנטית
סרטים אמריקאיים משנת 1930